CELEX: 32009R0719
Language: hu
Date: 2009-08-06 00:00:00
Title: A Bizottság 719/2009/EK rendelete ( 2009. augusztus 6. ) az 1251/2008/EK rendeletnek bizonyos rákfélék és vízi díszállatok közösségi behozatalára feljogosított harmadik országok és területek jegyzéke tekintetében történő módosításáról (EGT-vonatkozású szöveg)

7.8.2009   
            
            
               HU
            
            
               Az Európai Unió Hivatalos Lapja
            
            
               L 205/10
            
         
      A BIZOTTSÁG 719/2009/EK RENDELETE
   
   (2009. augusztus 6.)
   az 1251/2008/EK rendeletnek bizonyos rákfélék és vízi díszállatok közösségi behozatalára feljogosított harmadik országok és területek jegyzéke tekintetében történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvre (1) és különösen annak 22. cikkére,
   mivel:
   
               (1)
            
            
               A 2006/88/EK irányelv megállapítja a tenyésztett víziállatok és az azokból származó termékek forgalomba hozatalára, közösségi importjára és tranzitjára alkalmazandó állat-egészségügyi követelményeket. Az irányelv előírja, hogy tenyésztett víziállatok és az azokból származó termékek kizárólag olyan harmadik országokból vagy harmadik országok olyan részeiből hozhatók be a Közösségbe, amelyek szerepelnek az irányelvben említett eljárással összhangban összeállított és naprakésszé tett jegyzékben.
            
         
               (2)
            
            
               A 2006/88/EK tanácsi irányelvnek a tenyésztett víziállatok és az azokból származó termékek forgalomba hozatalára és közösségi behozatalára vonatkozó feltételek és bizonyítványkiállítási követelmények tekintetében történő végrehajtásáról és a kórokozó-átvivő fajok jegyzékének meghatározásáról szóló, 2008. december 12-i 1251/2008/EK bizottsági rendelet (2) 11. cikke meghatározza a zárt díszállattelepre szánt vízi díszállatok behozatalára alkalmazandó szabályokat.
            
         
               (3)
            
            
               E rendelet 11. cikkének (2) bekezdése értelmében a tagállamok kizárólag az Állat-egészségügyi Világszervezetben (OIE) tagsággal rendelkező harmadik országokból vagy területekről engedélyezhetik a zárt díszállattelepre szánt vízi díszállatok közül a puhatestűek, a rákfélék és a 2006/88/EK irányelv IV. mellékletének II. részében felsorolt betegségek egyikére sem fogékony fajokba tartozó díszhalak behozatalát. Ez a rendelkezés biztosítja, hogy az OIE tagjai számára hozzáférhetők legyenek a fent említett állatokra vonatkozó, releváns epidemiológiai adatok.
            
         
               (4)
            
            
               Az 1251/2008/EK rendelet III. melléklete jegyzékbe veszi azon harmadik országokat, területeket, övezeteket vagy területi egységeket, amelyekből tenyésztési célra, horgásztavakba, illetve nyílt díszállattelepre szánt tenyésztett víziállatok, valamint a 2006/88/EK irányelv IV. mellékletének II. részében felsorolt betegségek közül egy vagy több betegségre fogékony, zárt díszállattelepre szánt díszhalak behozatala engedélyezett.
            
         
               (5)
            
            
               A Csendes-óceáni Közösség Titkársága (SPC) olyan nemzetközi szervezet, amely technikai segítséget, szakpolitikai tanácsadást, képzést és kutatási szolgáltatásokat nyújt 22 csendes-óceáni szigetország és terület számára az egészségügy, az emberi erőforrások fejlesztése, a mezőgazdaság, az erdőgazdálkodás és a halászat terén. Az SPC egyes tagjai nem rendelkeznek tagsággal az Állat-egészségügyi Világszervezetben.
            
         
               (6)
            
            
               Az OIE és az SPC 1999 szeptemberében megállapodást kötött. E megállapodás értelmében az SPC arra ösztönzi azon tagjait, amelyek nem léptek be az OIE-be, hogy vegyenek részt az OIE állat-egészségügyi és víziállat-egészségügyi információs hálózatában.
            
         
               (7)
            
            
               Az említett megállapodásnak az SPC és az OIE által 2003. április 10-én elfogadott melléklete mindkét félre vonatkozóan meghatározza a csendes-óceáni szigetországok és területek regionális állat-egészségügyi információs rendszerének kidolgozására, fenntartására és kiterjesztésére irányuló együttműködés feltételeit.
            
         
               (8)
            
            
               Az SPC 2009. március 31-i és április 30-i levelében értesítette a Bizottságot arról, hogy az OIE-be nem tartozó SPC-tagok számára 2009 májusától lehetővé vált, hogy – az OIE követelményeinek megfelelő módon – releváns egészségügyi adatokat töltsenek fel az OIE globális állat-egészségügyi információs rendszerébe.
            
         
               (9)
            
            
               Ezért helyénvaló módosítani az 1251/2008/EK rendelet 11. cikkének (2) bekezdését annak érdekében, hogy a zárt díszállattelepre szánt vízi díszállatok közül a puhatestűeket, a rákféléket és a 2006/88/EK irányelv IV. mellékletének II. részében felsorolt betegségek egyikére sem fogékony fajokba tartozó díszhalakat olyan harmadik országokból és területekről is be lehessen hozni, amelyek nem tartoznak az OIE tagjai közé, de amelyek – az OIE-vel kötött hivatalos megállapodás révén – részét képezik az állat-egészségügyi és víziállat-egészségügyi információs hálózatnak.
            
         
               (10)
            
            
               Az USA megerősítette, hogy Puerto Rico, az Amerikai Virgin-szigetek, Amerikai Szamoa, Guam és az Északi-Mariana-szigetek az Egyesült Államokhoz tartozó területeknek tekintendők, és az egyesült államokbeli illetékes hatóság feladata, hogy e területekre vonatkozóan az OIE-nek állatbetegségekkel kapcsolatos bejelentéseket tegyen.
            
         
               (11)
            
            
               A fent említett rendelet III. mellékletét ennek fényében szintén módosítani kell, hogy tartalmazza a szóban forgó SPC-tagokat.
            
         
               (12)
            
            
               A tenyésztett víziállatok és az akvakultúra-termékek forgalomba hozatalára irányadó állat-egészségügyi feltételekről szóló, 1991. január 28-i 91/67/EGK tanácsi irányelv (3) értelmében a tagállamoknak biztosítaniuk kell, hogy a tenyésztett víziállatok és az azokból származó termékek harmadik országokból származó behozatalára legalább olyan szigorú feltételek vonatkozzanak, mint amilyenek a közösségi termékek előállítására és forgalomba hozatalára alkalmazandók.
            
         
               (13)
            
            
               Amíg a 91/67/EGK irányelv hatályban volt, a tagállamok importálhattak az Egyesült Államokból tenyésztésre, horgásztavakba és nyílt díszállattelepekre szánt rákféléket. Ezt az irányelvet hatályon kívül helyezték, helyébe a 2006/88/EK irányelv lépett, amely harmonizálta az ilyen jellegű behozatalra vonatkozó állat-egészségügyi követelményeket.
            
         
               (14)
            
            
               Az 1251/2008/EK rendelet 20. cikke (3) bekezdésének b) pontja meghatározza azt az átmeneti időszakot, amely során a tenyésztésre, horgásztavakba és nyílt díszállattelepekre szánt rákfélék szállítmányait a 2006/88/EK irányelv hatálybalépése előtt érvényben lévő rendszernek megfelelően továbbra is be lehet hozni a Közösség területére. Ez az átmeneti időszak 2009. június 30-án lejár.
            
         
               (15)
            
            
               Ezért az Egyesült Államokat fel kell venni az 1251/2008/EK rendelet III. mellékletébe, míg a 2006/88/EK irányelv értelmében folyó, a közösségi víziállat-egészségügyi szabályoknak való megfelelést felmérő helyszíni ellenőrzések le nem zárulnak.
            
         
               (16)
            
            
               Ezért az 1251/2008/EK rendelet III. mellékletét ennek megfelelően módosítani kell.
            
         
               (17)
            
            
               A fent említett rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   Az 1251/2008/EK rendelet a következőképpen módosul:
   
               1.
            
            
               A 11. cikk (2) bekezdése helyébe a következő szöveg lép:
               „(2)   A zárt díszállattelepre szánt vízi díszállatok közül a puhatestűeket, a rákféléket és a 2006/88/EK irányelv IV. mellékletének II. részében felsorolt betegségek egyikére sem fogékony fajokba tartozó díszhalakat kizárólag azokból a harmadik országokból vagy területekről lehet a Közösségbe behozni, amelyek:
               
                           a)
                        
                        
                           tagjai az Állat-egészségügyi Világszervezetnek (OIE); vagy
                        
                     
                           b)
                        
                        
                           szerepelnek a III. mellékletben található jegyzékben, és hivatalos megállapodást kötöttek az OIE-vel arról, hogy rendszeresen tájékoztatják az OIE tagjait a területükön fennálló állat-egészségügyi helyzetről.”
                        
                     
         
               2.
            
            
               A III. melléklet helyébe e rendelet mellékletének a szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2009. október 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. augusztus 6-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 328., 2006.11.24., 14. o.
   
      (2)  HL L 337., 2008.12.16., 41. o.
   
      (3)  HL L 46., 1991.2.19., 1. o.
   
      MELLÉKLET
      
         
            „III. MELLÉKLET
            
               HARMADIK ORSZÁGOK, TERÜLETEK, ÖVEZETEK ÉS TERÜLETI EGYSÉGEK JEGYZÉKE
                (1)
            
            (lásd a 10. cikk (1) bekezdését és a 11. cikket)
            
                        Ország/terület
                     
                     
                        Tenyésztett víziállatfajok
                     
                     
                        Övezetek/területi egységek
                     
                  
                        ISO-kód
                     
                     
                        Név
                     
                     
                        Halak
                     
                     
                        Puhatestűek
                     
                     
                        Rákfélék
                     
                     
                        Kód
                     
                     
                        Leírás
                     
                  
                        AU
                     
                     
                        Ausztrália
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                         
                     
                  
                        BR
                     
                     
                        Brazília
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                         
                     
                  
                        CA
                     
                     
                        Kanada
                     
                     
                        X
                     
                     
                         
                     
                     
                         
                     
                     
                        CA 0 (5)
                        
                     
                     
                        Az egész terület
                     
                  
                        CA 1 (6)
                        
                     
                     
                        Brit Kolumbia
                     
                  
                        CA 2 (6)
                        
                     
                     
                        Alberta
                     
                  
                        CA 3 (6)
                        
                     
                     
                        Saskatchewan
                     
                  
                        CA 4 (6)
                        
                     
                     
                        Manitoba
                     
                  
                        CA 5 (6)
                        
                     
                     
                        Új-Brunswick
                     
                  
                        CA 6 (6)
                        
                     
                     
                        Új-Skócia
                     
                  
                        CA 7 (6)
                        
                     
                     
                        Prince Edward-sziget
                     
                  
                        CA 8 (6)
                        
                     
                     
                        Új-Fundland és Labrador
                     
                  
                        CA 9 (6)
                        
                     
                     
                        Yukon
                     
                  
                        CA 10 (6)
                        
                     
                     
                        Északnyugati területek
                     
                  
                        CA 11 (6)
                        
                     
                     
                        Nunavut
                     
                  
                        CL
                     
                     
                        Chile
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        CN
                     
                     
                        Kína
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        CO
                     
                     
                        Kolumbia
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        CG
                     
                     
                        Kongó
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        CK
                     
                     
                        Cook-szigetek
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        HR
                     
                     
                        Horvátország
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        HK
                     
                     
                        Hongkong
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        IN
                     
                     
                        India
                     
                     
                        X (4)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        ID
                     
                     
                        Indonézia
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        IL
                     
                     
                        Izrael
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        JM
                     
                     
                        Jamaica
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        JP
                     
                     
                        Japán
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        KI
                     
                     
                        Kiribati
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        LK
                     
                     
                        Srí Lanka
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        MH
                     
                     
                        Marshall-szigetek
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        MK (7)
                        
                     
                     
                        Macedónia Volt Jugoszláv Köztársaság
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        MY
                     
                     
                        Malajzia
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Maláj-félsziget, Nyugat-Malajzia
                     
                  
                        NR
                     
                     
                        Nauru
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        NU
                     
                     
                        Niue
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        NZ
                     
                     
                        Új-Zéland
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        PF
                     
                     
                        Francia-Polinézia
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        PG
                     
                     
                        Pápua Új-Guinea
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        PN
                     
                     
                        Pitcairn-szigetek
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        PW
                     
                     
                        Palau
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        RU
                     
                     
                        Oroszország
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        SB
                     
                     
                        Salamon-szigetek
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        SG
                     
                     
                        Szingapúr
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        ZA
                     
                     
                        Dél-Afrika
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        TW
                     
                     
                        Tajvan
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        TH
                     
                     
                        Thaiföld
                     
                     
                        X (3)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        TR
                     
                     
                        Törökország
                     
                     
                        X (2)
                        
                     
                     
                         
                     
                     
                         
                     
                     
                         
                     
                     
                        Az ország egész területe
                     
                  
                        TK
                     
                     
                        Tokelau-szigetek
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        TO
                     
                     
                        Tonga
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        TV
                     
                     
                        Tuvalu
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        US
                     
                     
                        Egyesült Államok (9)
                        
                     
                     
                        X
                     
                     
                         
                     
                     
                        X
                     
                     
                        US 0 (5)
                        
                     
                     
                        Az ország egész területe
                     
                  
                        X
                     
                     
                         
                     
                     
                         
                     
                     
                        US 1 (6)
                        
                     
                     
                        Az ország egész területe, kivéve a következő államokat: New York, Ohio, Illinois, Michigan, Indiana, Wisconsin, Minnesota és Pennsylvania
                     
                  
                         
                     
                     
                        X
                     
                     
                         
                     
                     
                        US 2
                     
                     
                        Humboldt-öböl (Kalifornia)
                     
                  
                        US 3
                     
                     
                        Netarts-öböl (Oregon),
                     
                  
                        US 4
                     
                     
                        Wilapa-öböl, Totten Inlet, Oakland-öböl, Quilcence-öböl és Dabob-öböl (Washington)
                     
                  
                        US 5
                     
                     
                        Nelha (Hawaii)
                     
                  
                        VN
                     
                     
                        Vietnam
                     
                     
                        X (4)
                        
                     
                     
                         
                     
                     
                         
                     
                     
                         
                     
                     
                         
                     
                  
                        WF
                     
                     
                        Wallis és Futuna
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
                        WS
                     
                     
                        Szamoa
                     
                     
                        X (8)
                        
                     
                     
                        X (8)
                        
                     
                     
                        X (8)
                        
                     
                     
                         
                     
                     
                        Az ország egész területe
                     
                  
      
      
         (1)  A 11. cikk értelmében a zárt díszállattelepre szánt vízi díszállatok közül a puhatestűeket, a rákféléket és a 2006/88/EK irányelv IV. mellékletének II. részében felsorolt betegségek egyikére sem fogékony díszhalakat kizárólag az Állat-egészségügyi Világszervezetben (OIE) tagsággal rendelkező harmadik országokból vagy azok területeiről lehet a Közösségbe behozni.
      
         (2)  Valamennyi halfajra vonatkozik.
      
         (3)  Kizárólag a 2006/88/EK irányelv IV. mellékletének II. részében meghatározott járványos fekélybetegségre fogékony, zárt díszállattelepre szánt halfajokra, valamint a pontyfélékre (Cyprinidae) vonatkozik.
      
         (4)  Kizárólag a 2006/88/EK irányelv IV. mellékletének II. részében meghatározott járványos fekélybetegségre fogékony, zárt díszállattelepre szánt halfajokra vonatkozik.
      
         (5)  Nem vonatkozik a 2006/88/EK irányelv IV. mellékletének II. részében meghatározott pisztrángok vírusos vérfertőzésére fogékony halfajokra vagy e betegség kórokozó-átvivő fajaira.
      
         (6)  Kizárólag a 2006/88/EK irányelv IV. mellékletének II. részében meghatározott pisztrángok vírusos vérfertőzésére fogékony halfajokra vagy e betegség kórokozó-átvivő fajaira vonatkozik.
      
         (7)  Ideiglenes kód, amely semmilyen módon nem befolyásolja az erre az országra vonatkozó végleges megnevezést, amelyről az Egyesült Nemzetek Szövetségén belül e témában jelenleg folytatott tárgyalások lezárulása után fog megállapodás születni.
      
         (8)  Kizárólag a zárt díszállattelepre szánt vízi díszállatok közé tartozó puhatestűek, rákfélék és a 2006/88/EK irányelv IV. mellékletének II. részében felsorolt betegségekre fogékony fajokba tartozó díszhalak behozatalára vonatkozik.
      
         (9)  E rendelet alkalmazásában Puerto Rico, az Amerikai Virgin-szigetek, Amerikai Szamoa, Guam és az Északi-Mariana-szigetek az Egyesült Államokhoz tartoznak.”